text: Et donem alguns trucs per pal·liar el dolor que suposa
  diumenge, 16 d'abril 2017 - 21:05h
  El mal de cap és una de les dolències més quotidianes... i evitables. Foto: iMujer
  La migranya afecta cada dia molta gent. El cansament, el temps, el vent, o qualsevol altra causa afecten moltes persones diàriament i genera molèsties, almenys un 12% de la població. És evitable? Fem alguna cosa que ajudi a patir migranya que puguem eliminar de la nostra rutina? Us donem 10 consells per evitar-ho:
  1. La cafeïna és contradictòria: causa migranyes quan es consumeix i, en canvi, un cop se'n té pot ser un bon remei per alleugerir el dolor que presenta. De fet, molts dels medicaments contra la migranya inclouen cafeïna entre els seus ingredients.
  2. La mala alimentació i el menjar ràpid, ric en sucres i amb un alt contingut de sal, és un dels principals agreujants de possibilitats de tenir migranya: fins a un 15% més.
  3. La llum intensa amplifica el mal de cap. Cal evitar-la sempre que sigui possible. La brillantor és molt nociva i pot desencadenar ràpidament en maldecaps, però un bon remei per evitar-les és utilitzar ulleres de sol. I no només la llum del sol: la televisió s'ha de mirar amb temps de descans.
  4. Les estacions i els canvis de temps també hi influeixen. És evident que no podem controlar el temps que fa, però sí que podem extremar algunes precaucions per evitar l'astènia primaveral.
  5. Les olors molt potents cansen el nostre olfacte que, si se satura, pot desencadenar un maldecap terrible. Els components químics en les olors, com ara espelmens perfumades o colònies són els principals culpables quan entra en acció aquest factor.
  6. Les compreses d'aigua freda o calenta poden ser una bona solució per quan ja tenim migranya. Les d'aigua calenta es poden aplicar al clatell i les espatlles, per relaxar la musculatura.
  7. El famós Vicks Vaporub no és només positiu per als refredats i la congestió. Aplicar-ne al pit farà, amb l'efecte fred, rebaixar la pressió sobre el cap.
  8. Una infusió de gingebre actua com a potent antiinflamatori i analgèsic. No dubteu a provar-ho.
  9. Augmenta els teus nivells de magnesi en cas de migranya. Aliments com alvocat, fibres, cereals o plàtan poden ser un remei que hi ajudi.
  10. Un massatge cranial també pot ser un remei que ajudi a pal·liar els efectes del maldecap. Amb una sessió de 15 minuts n'hi pot haver prou.